CELEX: 62010TN0424
Language: fi
Date: 2010-09-18 00:00:00
Title: Asia T-424/10: Kanne 18.9.2010 — Dosenbach-Ochsner v. SMHV — Sisma (suorakulmion muotoinen merkki, jossa on elefantin kuva)

20.11.2010   
            
            
               FI
            
            
               Euroopan unionin virallinen lehti
            
            
               C 317/36
            
         Kanne 18.9.2010 — Dosenbach-Ochsner v. SMHV — Sisma (suorakulmion muotoinen merkki, jossa on elefantin kuva)
   (Asia T-424/10)
   ()
   2010/C 317/66
   Kannekirjelmän kieli: saksa
   
      Asianosaiset
   
   
      Kantaja: Dosenbach-Ochsner AG Schuhe und Sport (Dietikon, Sveitsi) (edustaja: asianajaja O. Rauscher)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Sisma SpA (Mantova, Italia)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) neljännen valituslautakunnan asiassa R 1638/2008-4 15.7.2010 tekemä päätös on kumottava
            
         
               —
            
            
               sisämarkkinoiden harmonisointiviraston (tavaramerkit ja mallit) on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Suorakulmion muotoinen kuviomerkki, jossa on elefantin kuva, luokkiin 10, 16, 21, 24 ja 25 kuuluvia tavaroita varten
   
      Yhteisön tavaramerkin haltija: Sisma S.p.A.
   
      Yhteisön tavaramerkin mitättömäksi julistamista koskevan vaatimuksen esittäjä: Kantaja
   
      Mitättömäksi julistamista koskevan vaatimuksen esittäjän tavaramerkkioikeus: Kansainväliset ja kansalliset kuviomerkit, joissa on elefantin kuva, ja kansallinen sanamerkki ”elefanten”, luokkiin 24 ja 25 kuuluvia tavaroita varten
   
      Mitättömyysosaston ratkaisu: Mitättömäksi julistamista koskevan vaatimuksen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Yhteisön tavaramerkistä annetun asetuksen N:o 207/2009 (1) 53 artiklan 1 kohtaa, luettuna yhdessä saman asetuksen 8 artiklan 1 kohdan b alakohdan ja 2 kohdan a alakohdan kanssa, on rikottu, koska kysymyksessä olevat merkit ovat käsitteellisesti, ulkoasultaan ja lausuntatavaltaan samankaltaisia, ja koska kantaja on nimenomaisesti esittänyt, että sen merkillä on vahva erottumiskyky sen intensiivisen käytön tai tunnettuuden vuoksi.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).